[pic] | EUROOPA ÜHENDUSTE KOMISJON |

Brüssel 13.4.2007

SEK(2007) 476 lõplik

2007. AASTA ÜLDEELARVE ESIALGNE PARANDUSEELARVE PROJEKT NR 3

TULUDE KOONDARVESTUS TULUDE JA KULUDE EELARVESTUS EELARVEJAGUDE KAUPA III jagu – Komisjon

(komisjoni esitatud)

2007. AASTA ÜLDEELARVE ESIALGNE PARANDUSEELARVE PROJEKT NR 3

TULUDE KOONDARVESTUS TULUDE JA KULUDE EELARVESTUS EELARVEJAGUDE KAUPA III jagu – Komisjon

Võttes arvesse:

- Euroopa Ühenduse asutamislepingut, eriti selle artiklit 272,

- Euroopa Aatomienergiaühenduse asutamislepingut, eriti selle artiklit 177,

- nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust[1], eelkõige selle artiklit 37,

esitab Euroopa Komisjon seletuskirjas esitatud põhjustel eelarvepädevatele institutsioonidele 2007. aasta eelarve esialgse paranduseelarve projekti nr 3.

SISUKORD

1. Sissejuhatus 4

2. Konkurentsivõime ja Uuendustegevuse Täitevasutus 4

3. Hariduse, Audiovisuaalvaldkonna ja Kultuuri Täitevasutuse eelarve liigenduse muutmine 6

4. Eurojusti ametikohtade loetelu muutmine 6

5. Euroopa Põhiõiguste Ameti ametikohtade loetelu muutmine 6

6. Euroopa Liidu liikmesriikide välispiiril tehtava operatiivkoostöö juhtimise Euroopa agentuuri (Frontex) ametikohtade loetelu muutmine 7

EPEPiga NR 3/2007 KAVANDATAVATE MUUDATUSTE KOKKUVÕTTETABEL 8

TULUDE KOONDARVESTUS NING TULUDE JA KULUDE EELARVESTUS EELARVEJAGUDE KAUPA

Kulude koondarvestus ning tulude ja kulude eelarvestus eelarvejagude kaupa edastatakse eraldi SEI–BUD süsteemi kaudu. Tulude koondarvestuse ning tulude ja kulude eelarvestuse näide on lisatud inglise keeles.

1. SISSEJUHATUS

Esialgse paranduseelarve projektiga nr 3/2007 kehtestatakse Konkurentsivõime ja Uuendustegevuse Täitevasutuse 2007. aasta tegevuse rahastamiseks vajalik eelarve liigendus ja assigneeringud.

Käesoleva üldeelarve esialgse paranduseelarve projektiga nähakse ette eelarve liigenduse muudatused, mis tulenevad Hariduse, Audiovisuaalvaldkonna ja Kultuuri Täitevasutuse pädevuse laiendamisest. Lisaks muudetakse kolme ametiasutuse (Eurojust, Euroopa Põhiõiguste Amet ja Frontex) ametikohtade loetelusid.

2. KONKURENTSIVÕIME JA UUENDUSTEGEVUSE TÄITEVASUTUS

Euroopa Liit on majanduskasvu ja tööhõivet käsitleva Lissaboni strateegia raames võtnud meetmeid eesmärgiga edendada ja arendada konkurentsivõimet ja uuendustegevust, et tõsta majanduskasvu ning parandada Euroopa investeerimis- ja töökliimat.

Meetmete hulgas on Euroopa Parlamendi ja nõukogu otsus, millega kehtestatakse konkurentsivõime ja uuendustegevuse raamprogramm (2007–2013)[2].. Raamprogramm koosneb ettevõtluse ja uuendustegevuse programmist, info- ja sidetehnoloogia poliitika toetusprogrammist ning Euroopa aruka energeetika programmist. Meetmete hulgas on ka Euroopa Parlamendi ja nõukogu määrus teise Marco Polo programmi loomise kohta aastateks 2007–2013[3].

Nõukogu 19. detsembri 2002. aasta määrusega (EÜ) nr 58/2003, millega kehtestatakse täitevasutuste põhikiri, antakse komisjonile, keda abistab regulatiivkomitee, teatavatel tingimustel õigus kasutada ühenduse asutusi (täitevasutusi), kellel on juriidilise isiku staatus, teatavate ülesannete täitmiseks, mis on seotud ühenduse programmide juhtimise, sealhulgas eelarve täitmisega. See annab komisjonile võimaluse kasutada nende programmide juhtimiseks vajalikke asjatundjad, keskenduda oma põhitegevusele ja paremini kontrollida kolmandatele isikutele delegeeritud ülesannete täitmist.

Seda võimalust kasutades asutas komisjon 23. detsembri 2003. aasta otsusega 2004/20/EÜ Aruka energeetika rakendusasutuse, kelle ülesanne on juhtida ühenduse energeetikameetmeid esimese Euroopa aruka energeetika programmi raames.

Täitevasutuste regulatiivkomitee 14. veebruari 2007. aasta pooldava arvamuse tulemusena muudetakse otsust 2004/20/EÜ. Aruka energeetika rakendusasutusele antakse teatavad juhtimisülesanded teise Euroopa aruka energeetika programmi (mis on konkurentsivõime ja uuendustegevuse raamprogrammi kuuluva praeguse Euroopa aruka energeetika programmi järeltulija) raames. Samuti antakse talle teavad ettevõtluse ja uuendustegevuse programmi ning programmi „Marco Polo II” juhtimisega seotud ülesanded.

Praktikas tähendab see praeguse Aruka energeetika rakendusasutuse volituste pikendamist, asutuse laiendamist ning talle lisaülesannete andmist. Asutuse uueks nimeks saab Konkurentsivõime ja Uuendustegevuse Täitevasutus, mis kajastab tema uusi programme ja ülesandeid.

Käesolevas üldeelarve esialgses paranduseelarve projektis nr 3/2007 tehakse ettepanek kehtestada Konkurentsivõime ja Uuendustegevuse Täitevasutuse 2007. eelarveaasta tegevuse rahastamiseks vajalik eelarve liigendus ja assigneeringud.

Täitevameti kulud kirjendatakse eespool nimetatud programmidesse, mis kuuluvad kõik 2007.-2013. aasta finantsraamistiku rubriiki 1a.

Uue täitevasutuse loomisest tulenevad eelarvemuudatused esitatakse kokkuvõtlikult käesoleva dokumendi lõpus toodud tabelis. Muudatused ei avalda mõju eelarvele.

Vastavalt põhjendustele ja finantsselgitusele, mille eelarve peadirektoraat esitas eelarvepädevatele institutsioonidele[4], tuleks täitevameti eelarvet 2007. aastal täpsemalt toetada kokku 9,7 miljoni euroga[5] . See summa sisaldab 5,3 miljonit eurot, mis on praegusele täitevametile ette nähtud 2007. aasta eelarves.

Eelarvele tuleb lisada järgmised eelarveread:

- 02 01 04 30 – Konkurentsivõime ja Uuendustegevuse Täitevasutus – Konkurentsivõime ja uuendustegevuse raamprogrammi raames antav toetus – Ettevõtluse ja uuendustegevuse programm

- 06 01 04 32 – Konkurentsivõime ja Uuendustegevuse Täitevasutus – Programmi „Marco Polo II” raames antav toetus

Eelarvepunkti 06 01 04 30 nimetust muudetakse järgmiselt:

- 06 01 04 30 – Konkurentsivõime ja Uuendustegevuse Täitevasutus – Konkurentsivõime ja uuendustegevuse raamprogrammi raames antav toetus – Euroopa aruka energeetika programm

Kohandatakse järgmistes eelarvepunktides ettenähtud assigneeringuid:

- 02 01 04 04 – Konkurentsivõime ja uuendustegevuse raamprogramm – Ettevõtluse ja uuendustegevuse programm – Halduskorralduskulud

- 02 02 01 – Konkurentsivõime ja uuendustegevuse raamprogramm – Ettevõtluse ja uuendustegevuse programm

- 06 02 06 – Programm „Marco Polo II”

- 06 04 06 – Konkurentsivõime ja uuendustegevuse raamprogrammi raames antav toetus – Euroopa aruka energiakasutuse programm

Konkurentsivõime ja Uuendustegevuse Täitevasutusele nähakse 2007. aasta ametikohtade loeteluga ette 35 koosseisulist töötajat, neist 11 lähetuses töötavat komisjoni ametnikku. Praeguse Aruka energeetika rakendusasutuse koosseisus on 16 ajutist töötajat, neist 5 on lähetuses töötavad komisjoni ametnikud.

3. HARIDUSE, AUDIOVISUAALVALDKONNA JA KULTUURI TÄITEVASUTUSE EELARVE LIIGENDUSE MUUTMINE

Komisjoni 8. veebruari 2007. aasta otsusega 2007/114/EÜ laiendati Hariduse, Audiovisuaalvaldkonna ja Kultuuri Täitevasutuse pädevust. Talle anti ka programmide „Noored” ja „Erasmus Mundus” niisuguste meetmete juhtimine, milles osalevad ühinemiseelse abi rahastamisvahendist toetuse saajad.

Muudatuse kajastamiseks eelarve liigenduses tehakse nüüd ettepanek luua 2007. aasta eelarves järgmine uus eelarvepunkt:

- 22 01 04 30 – Hariduse, Audiovisuaalvaldkonna ja Kultuuri Täitevasutus – Toetus laienemise poliitikavaldkonna rubriigi 4 programmidele

Tehakse ettepanek märkida esialgu sellel real „p.m.".

Volituste laiendamise tõttu tuleb kohandada täitevasutuse ametikohtade loetelu (vt kulude ja tulude eelarvestus). Kolm ajutise töötaja kohta on lisatud programmi „Erasmus Mundus" kahe osa (väliskoostöö ning koostöö Lääne-Balkani riikidega) rakendamise tõttu. Nende osade juhtimine anti täitevasutusele komisjoni 8. veebruari 2007. aasta otsusega 2007/114/EÜ. Täpsustatakse ka eri kategooriate ajutiste töötajate arvu, et see oleks kooskõlas täitevasutuse pädevuse laiendamise finantsselgitusega.

4. EUROJUSTI AMETIKOHTADE LOETELU MUUTMINE

Eelarvepädevad institutsioonid on muutnud Euroopa Liidu 2007. aasta eelarves Eurojustile ettenähtud summat ja suurendanud seda esialgses eelarveprojektis kavandatud 17 miljonilt eurolt 18,4 miljoni euroni. Eelarvepädevate institutsioonide ettenähtud assigneeringute kasutamiseks palub Eurojust suurendada oma ametikohtade arvu 144lt 147le.

Asjaolu, et 2007. aastaks kavandatakse 147 ametikohta, tuleneb Eurojusti tegevus- ja haldusülesannete ja -pädevuse kasvust.

Ettepandav ametikohtade loetelu sisaldab ka ametikohtade jaotust töötajate kategooriate ja astmete kaupa.

Kavandatavad muudatused ei avalda mõju eelarvele.

5. EUROOPA PÕHIÕIGUSTE AMETI AMETIKOHTADE LOETELU MUUTMINE

Rassismi ja Ksenofoobia Euroopa Järelevalvekeskuse muutub Euroopa Põhiõiguste Ametiks ja tema pädevus laieneb. Uute ülesannete täitmiseks tuleb tööle võtta rohkem ülikooliharidusega erialainimesi. Administraatorite ja abiteenistujate ametikohtade paremaks tasakaalustamiseks teeb amet ettepaneku ajakohastada ametikohtade loetelu ja vähendada ametikohtade arvu 50lt 46le.

Ametikohtade loetelu kavandatav kohandamine ei mõjuta eelarves ettenähtud assigneeringute suurust.

6. EUROOPA LIIDU LIIKMESRIIKIDE VÄLISPIIRIL TEHTAVA OPERATIIVKOOSTÖÖ JUHTIMISE EUROOPA AGENTUURI (FRONTEX) AMETIKOHTADE LOETELU MUUTMINE

Eelarvepädevad institutsioonid paigutasid Euroopa Liidu 2007. aasta eelarves reservi 12,8 miljoni euro suuruse täiendava summa, mis on ette nähtud Frontexile. Senisest 60% võrra suurema summa eraldamise eesmärk on võimaldada agentuuril täita paremini oma ülesandeid. Kuid asjakohased muudatused ametkohtade loetellu jäid tegemata. Reservis olevate vahendite vabastamine on seotud tegevuskava ja personalipoliitikaga.

Frontex on ette valmistanud 2007. aasta tegevuskava ja haldusnõukogu on selle heaks kiitnud. Et Frontexil oleks võimalik täita oma läbivaadatud 2007. aasta tegevuskava, tuleb tal võimaldada kasutada reservis olevaid täiendavaid vahendeid. Tegevuskava kohaselt suurendatakse agentuuri ametkohtade arvu 34lt 49le.

Tegevuse laienemise tõttu ei piisa enam olemasolevatest ametikohtadest. Tegevust on võimalik laiendada ja projektide hulka suurendada (vastavalt riskianalüüsile on neid kokku 103) vaid juhul, kui Frontexil on oma põhitegevuseks ja haldusülesanneteks piisavalt tugipersonali.

Seetõttu tehakse ettepanek muuta Frontexi 2007. aasta ametkohtade loetelu. Ametikohtade loetelu kavandatav muutmine ei avalda mõju eelarvele.

EPEPIGA NR 3/2007 KAVANDATAVATE MUUDATUSTE KOKKUVÕTTETABEL

2007. aasta eelarve + paranduselarve 1 + EPEP 2 | EPEP 3/2007 | Uus summa |

Liigendus | Eelarverea nimetus | FR | Kohustused kokku | Maksed kokku | Kohustused kokku | Maksed kokku | Kohustused kokku | Maksed kokku |

02 01 04 04 | Konkurentsivõime ja uuendustegevuse raamprogramm – Ettevõtluse ja uuendustegevuse programm – Halduskorralduskulud | 1 | 10 600 000 | 10 600 000 | -1 582 000 | -1 582 000 | 9 018 000 | 9 018 000 |

02 01 04 30 | Konkurentsivõime ja Uuendustegevuse Täitevasutus – Konkurentsivõime ja uuendustegevuse raamprogrammi raames antav toetus – Ettevõtluse ja uuendustegevuse programm | 1 | 3 082 000 | 3 082 000 | 3 082 000 | 3 082 000 |

02 02 01 | Konkurentsivõime ja uuendustegevuse raamprogramm – Ettevõtluse ja uuendustegevuse programm | 1 | 112 600 000 | 60 000 000 | -1 500 000 | -1 500 000 | 111 100 000 | 58 500 000 |

06 01 04 30 | Konkurentsivõime ja Uuendustegevuse Täitevasutus – Konkurentsivõime ja uuendustegevuse raamprogrammi raames antav toetus – Euroopa aruka energeetika programm | 1 | 5 277 000 | 5 277 000 | 460 000 | 460 000 | 5 737 000 | 5 737 000 |

06 01 04 32 | Konkurentsivõime ja Uuendustegevuse Täitevasutus – Programmi „Marco Polo II” raames antav toetus | 1 | 870 000 | 870 000 | 870 000 | 870 000 |

06 02 06 | Programm „Marco Polo II" | 1 | 55 775 000 | 5 000 000 | -870 000 | -870 000 | 54 905 000 | 4 130 000 |

06 04 06 | Konkurentsivõime ja uuendustegevuse raamprogramm – Euroopa aruka energeetika programm | 1 | 58 883 000 | 6 900 000 | -460 000 | -460 000 | 58 423 000 | 6 440 000 |

22 01 04 30 | Hariduse, Audiovisuaalvaldkonna ja Kultuuri Täitevasutus – Toetus rubriigi 4 programmidele | 4 | p.m. | p.m. | p.m. | p.m. |

Kokku | 243 135 000 | 87 777 000 | 243 135 000 | 87 777 000 |

[1] EÜT L 248, 16.9.2002, lk 1, viimati muudetud 13. detsembri 2006. aasta määrusega nr (EÜ) 1995/2006 (ELT L 390, 30.12.2006, lk 1).

[2] ELT L 310, 9.11.2006, lk 15.

[3] ELT L 328, 24.11.2006, lk 1.

[4] 7. veebruari 2007. aasta kirjad nr LRR D(2007) 980 ja 983.

[5] Välja arvatud EFTA toetus.